Diari Oficial de la Generalitat Valenciana


Sumari del DOGV 6256, del 29-04-2010 (2010/4365)

Notificació de proposta de resolució. Expedient número VIVI/049806/208.
-----------------------------------------------------------------------

### Dades del document

Número de DOGV
:   6256

Data del DOGV
:   29-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4365


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de proposta de resolució. Expedient número VIVI/049806/208. [2010/4365]  
De conformitat amb el que estableix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica la proposta de resolució a la promotora Construcciones Tecofen, SL, amb expedient VIVI/049806/208.  
«Per ordre de l'instructor del procediment sancionador referenciat, a l'efecte previngut en la Llei 1/1997, de 21 de febrer, de la Generalitat Valenciana, de règim sancionador en matèria d'habitatge i en la Llei 8/2004 de 20 d'octubre (DOGV 21.10.2004) de la Generalitat, de l'habitatge de la Comunitat Valenciana, us traslladem la proposta de resolució d'aquest, la qual us notifiquem perquè en prengueu coneixement, sota l'advertiment que en el termini de quinze dies comptadors des de l'endemà de la recepció podeu al·legar el que considereu oportú en la vostra defensa, d'acord amb el que estableix l'art. 19 del Reial decret 1398/1993, de 4 d'agost, pel qual s'aprova el Reglament de procediment sancionador i que els documents que consten en el procediment són:  
1r. Denúncia  
2n. Informe tècnic  
3r. Ordre d'obres  
4t. Acord d'iniciació  
València, 4 de setembre de 2008.- La secretària d'actuacions: Isabel Sánchez Bodoque.  
Vist el procediment sancionador VIVI/049806/208 seguit contra Innova València, SL i Construcciones Tecofen, SLL per infracció del règim legal que regula els habitatges de protecció oficial, iniciat per ordre del cap del Servei Territorial d'Habitatge i Projectes Urbans.  
Vist que són fets provats, i així es declara, que l'habitatge situat a Picassent, carrer de Marià Benlliure, núm. 9, presentava les deficiències assenyalades en l'acord d'iniciació.  
Vist que la denúncia que va donar origen a aquest procediment la formula, en data 21.12.2006, Rosa Isabel Fernández del Moral.  
Vist que l'instructor no considera procedent la pràctica de prova, a més de la ja practicada i que consta en l'expedient.  
Vist que en data 19.10.2007 es formula a l'expedientat l'oportú acord d'iniciació.  
Vist que el denunciant i el denunciat formulen al·legacions a l'acord d'iniciació.  
La part denunciant presenta un escrit en data 29.07.2007 en el qual manifesta que persisteixen algunes de les deficiències denunciades i on denuncia nous fets no continguts en l'escrit inicial, concretament la percepció de sobrepreu que la promotora de l'edifici hauria cobrat a la comunitat de propietaris per les despeses de la llicència d'activitat de garatge i les de publicació en el Butlletí Oficial de la Província de l'edicte sobre la sol·licitud de la llicència d'activitat de garatge.  
D'altra banda, l'empresa promotora Innova Valencia, SL, en data 24.07.2007, presenta un escrit on comunica que ha realitzat les reparacions requerides en l'acord d'iniciació.  
Atés que, respecte a la possible percepció de sobrepreu en la compravenda dels habitatges, la part denunciant, en l'escrit de data 29.07.2008 presenta, com a prova dels fets que denuncia, una factura per un import de 789,13 euros expedida per Pedro Monteagudo Martínez, enginyer industrial, núm. de col·legiat 924. En aquesta factura, relativa al projecte de sol·licitud de llicència d'activitat per al garatge del carrer de Marià Benlliure, núm. 7, de Picassent, apareix com a client Innova Valencia, SL. També s'aporta còpia de liquidació d'una taxa per l'Ajuntament de Picassent per un import de 39,18 euros. En el document que s'aporta relatiu a la liquidació de les despeses de publicació en el BOP de l'edicte sobre sol·licitud de llicència d'activitat de garatge, apareix identificat com a subjecte passiu i obligat al pagament l'entitat Innova València, SL.  
Els documents aportats van ser expedits a nom d'Innova València, SL, que apareix com a pagador en ambdós, per això, en data 06.06.2008, amb la finalitat de poder constatar la percepció de sobrepreu, es va requerir a la part denunciant perquè aportara per qualsevol mitjà de prova que acreditara que l'entitat Innova Valencia, SL havia cobrat als propietaris les despeses que es denuncien.   
En data 29.06.2007 la part denunciant presenta un escrit d'al·legacions en què aporta com a proves còpia de l'acta de la junta de constitució de la comunitat de propietaris i un document de liquidació i dació de comptes efectuats per Innova València, SL a la mateixa comunitat de propietaris. Segons manifesten els denunciants, en l'acta consta que la promotora va recollir una provisió de fons als veïns per a atendre les despeses de la comunitat i, posteriorment, després de cobrar-se les quantitats que van estimar convenients, entre les quals es trobarien les relatives als fets denunciats, va tornar el sobrant. Examinada l'acta aportada, apareixen com a punts de l'ordre del dia la constitució de la comunitat de propietaris i el nomenament dels càrrecs de president i secretari, però no hi ha cap referència al cobrament de cap quantitat per part de la promotora en concepte de provisió de fons.  
Quant al document de dació de comptes, es tracta d'un full en què apareixen reflectits una sèrie d'imports per distints conceptes, entre els quals es troben les despeses de publicació de la llicència d'activitat de garatge i el projecte de sol·licitud de llicència d'aquesta activitat. En el document aportat apareix una firma sense que conste la identificació del firmant i el segell de l'entitat Innova Valencia, però cap referència a què constituïsca una factura o rebut.  
Examinada tota la documentació que consta en l'expedient, sí que hi ha una factura i la liquidació d'una taxa pagades per Innova València, SL relativa a les despeses denunciades, però cap document en què conste fefaentment que Innova València, SL, ha repercutit aquestes despeses a la comunitat de propietaris, perquè en el document aportat, considerat pels denunciants com a dació de comptes, no apareix cap identificació del pagador ni que es tracte d'una factura i rebut.  
L'article 137.1 de la Llei 30/1992, de 26 de novembre, estableix que els procediments sancionadors han de respectar la presumpció de no existència de responsabilitat administrativa mentre no es demostre el contrari, de manera que, pel fet de no haver resultat provada de manera fefaent el cobrament per Innova València, SL de les despeses imputades es declara la no-existència de percepció de sobrepreu en la compravenda dels habitatges.  
Atés que, respecte a les deficiències constructives previstes en l'acord d'iniciació, després que la promotora comunicara la reparació d'aquestes, en data 10.06.2008, després del període de pluges, transcorregut un termini de temps prudencial per a comprovar l'efectivitat de les filtracions reparades, es comprova segons consta en l'informe tècnic, que consta en l'expedient, que les filtracions que s'originaven als trasters núm. 6 i 7 provinents dels banys superiors estan esmenades i per això no es continuen les actuacions.   
D'acord amb el que s'ha exposat s'estimen les al·legacions d'Innova Valencia, SL, i es proposa la finalització d'actuacions sense imposició de sanció a l'expedientada.  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a aquest efecte li confereix l'Ordre de 15 de febrer de 2007 de la Conselleria de Territori i Habitatge.  
Vistes la Llei 1/1997, de 21 de febrer de la Generalitat Valenciana, de règim sancionador en matèria d'habitatge; la Llei de règim jurídic de les administracions públiques, i la resta de normes de general i pertinent aplicació, l'instructor que subscriu eleva la següent  
Proposta de resolució  
1. Sobreseure les actuacions hagudes en l'expedient en haver desaparegut les causes que en van motivar la incoació.  
València, 4 de setembre de 2008.- L'instructor: Roberto Navarro Seisdedos.»  
València, 30 de març de 2010.- El cap del Servei Territorial: José Manuel Vacas Tatay.